BEC วิ่งกว่า4% ลุ้นกำไรปี61 โตกระฉูด6เท่าตัวรับเรตติ้งพุ่ง-กสทช.พักชำระค่าใบอนุญาต3ปี
BEC วิ่งกว่า 4% ลุ้นกำไรปี 61 โตกระฉูด 6 เท่าตัวรับเรตติ้งพุ่ง-กสทช.พักชำระค่าใบอนุญาต 3 ปี ล่าสุด ณ เวลา 11.50 น. อยู่ที่ 13.40 บาท บวก 0.60 บาท หรือ 4.69% สูงสุดที่ 13.40 บาท ต่ำสุดที่ 12.80 บาท ด้วยมูลค่าซื้อขาย 202.73 ล้านบาท
20 มี.ค. 2561

ผู้สื่อข่าวรายงานว่า บริษัท บีอีซี เวิลด์ จำกัด (มหาชน) หรือ BEC ล่าสุด ณ เวลา 11.50 น. อยู่ที่ 13.40 บาท บวก 0.60 บาท หรือ 4.69% สูงสุดที่ 13.40 บาท ต่ำสุดที่ 12.80 บาท ด้วยมูลค่าซื้อขาย 202.73 ล้านบาท

โดย บล.โนมูระ พัฒนสิน ระบุในบทวิเคราะห์ แนะ “เทรดดิ้ง” BEC ให้แนวรับ 12.4/12.0 บาท ส่วนแนวต้าน 13.9/14.2 บาท โดยคาดกำไรสุทธิปี 61 อยู่ที่ 421 ล้านบาท โต 590% จากฐานต่ำปี 60 เนื่องจากบริษัทตั้งเป้าผลิตรายการให้ตรงความต้องการกลุ่มเป้าหมายมากขึ้น ซึ่งเริ่มเห็นผลตอบรับที่ดีขึ้น เช่น ละคร”เงินปากผี”และ”บุพเพสันนิวาส”เป็นต้น
ขณะที่บริษัทพยายามบริหาร สินทรัพย์ให้มีประสิทธิภาพมากขึ้นด้วยการนำ Content ไปหารายได้จากช่องทางอื่นๆ เพิ่มขึ้น เช่น LINE, Youtube และ Tencent ในประเทศจีน เป็นต้น
ด้าน Valuation ราคาหุ้นที่ปรับลงกว่า 81% ในรอบ 5 ปี MKt cap หายไป 1.2 แสนลบ. ถือว่าตอบรับปัจจัยพื้นฐานที่แย่ลงไปมากแล้ว ขณะที่ธุรกิจก้าวมาถึงจุดเปลี่ยนที่น่าสนใจ มี Catalyst ทั้งระยะสั้นและระยะยาว
นอกจากนี้ ยังมีประเด็นคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) พักชำระค่าธรรมเนียมใบอนุญาตเป็นเวลา 3 ปี และลดค่าเช่าโครงข่ายลง 50% เป็นเวลา 24 เดือน และศาลตัดสินให้คืนช่องทีวีพูลได้เป็นจุดเปลี่ยนครั้งสำคัญของอุตสาหกรรม ขณะที่ช่วยปรับสมดุลในอุตสาหกรรม ลดแข่งขันและการดึงตัวบุคลากร และลดขาดทุนของผู้ประกอบการที่มีหลายช่อ)
รวมถึง Rating (12-18 มี.ค.61) ช่อง3HD อยู่ที่อันดับ 2 ของกลุ่มฯที่ระดับ 1.805 เพิ่มขึ้นต่อเนื่องจาก 1.796 ในสัปดาห์ก่อน